**Tyler Nanne** (s. 17. maaliskuuta 1996 Edina, Minnesota, Yhdysvallat) on yhdysvaltalainen jääkiekkopuolustaja. Hän on pelityyliltään kahden suunnan puolustaja. Nanne laukoo oikealta.

Ura
---

### Juniori- ja yliopistovuodet

Nanne kävi high schoolin kotikaupungissaan Minnesotan Edinassa. Hän oli kaudella 2011–2012 joukkueensa tehokkain puolustaja tehoilla 5+10=15. Lincoln Stars varasi Nannen 43. pelaajana USHL:n varaustilaisuudessa 2012. Kaudella 2012–2013 hän oli Edina High'n tehokkain puolustaja tehoilla 9+10=19. Nanne debytoi kauden aikana myös Starsin USHL-joukkueessa, jossa hän pelasi kaksi ottelua. Kauden 2013–2014 Nanne pelasi suurimmaksi osaksi vielä Edina High'n joukkueessa, jonka tehokkain puolustaja hän oli jälleen tehoilla 7+20=27. Nanne pelasi kauden aikana myös neljä runkosarja- ja kolme playoff-ottelua USHL-joukkue Sioux Falls Stampedessa. Hän pelasi kauden aikana myös yhden ottelun Yhdysvaltain maajoukkueen kehitysohjelman mukana.

New York Rangers varasi Nannen viidennellä kierroksella 142. pelaajana NHL:n varaustilaisuudessa 2014. Hän aloitti kauden 2014–2015 Sioux Falls Stampeden USHL-joukkueessa, mutta marraskuussa 2014 seura kuitenkin kauppasi Nannen Madison Capitolsiin vaihdossa kesän 2015 neljännen kierroksen varausvuoroon. Hänestä tuli ensimmäistä kauttaan USHL:ssä pelanneen Capitolsin kaikkien aikojen ensimmäinen joukkueessa pelannut NHL:ään varattu pelaaja. Nanne oli seitsemällä osumallaan joukkueen eniten maaleja tehnyt puolustaja Dan Willettin kanssa.

Kaudeksi 2015–2016 Nanne siirtyi Ohion osavaltionyliopistojoukkueeseen. Hän kuitenkin kärsi koko *Freshman -vuotensa* ajan sydänlihastulehduksesta, eikä Nanne pelannut otteluakaan OSU:ssa. Elokuussa 2016 hänen vahvistettiin siirtyvän Minnesotan yliopistoon, minkä vuoksi Nanne ei ollut oikeutettu pelaamaan kaudella 2016–2017. Minnesotan *Sophomore -vuotenaan* 2017–2018 hän oli neljällä osumallaan joukkueensa eniten maaleja tehnyt puolustaja, kuten myös *Junior -vuotenaan* 2018–2019 viidellä osumallaan. *Senior -vuotenaan* 2019–2020 Nanne toimi Minnesotan kapteenina ja hän oli joukkueen tehokkain puolustaja tehoilla 4+10=14. Nanne palkittiin kauden päätteeksi Big Ten Conferencen urheiluhenkisimpänä pelaajana.

### Ammattilaisura

Kesäkuussa 2020 Nanne teki vuoden mittaisen sopimuksen AHL-joukkue Hershey Bearsin kanssa. Hän pelasi siellä kaudella 2020–2021 kaksi runkosarjaottelua ilman tehopisteitä. Suurimman osan kaudestaan Nanne pelasi kuitenkin ECHL-joukkue South Carolina Stingraysin vahvuudessa tehden 34 runkosarjaottelussa tehot 7+5=12 ja 13 playoff-ottelussa tehot 1+4=5.

Nanne siirtyi kaudeksi 2021–2022 vuoden mittaisella sopimuksella monikansallisen Bet-at-home ICE Hockey Leaguen slovakialaisjoukkue Bratislava Capitalsiin. Marraskuussa 2021 joukkue kuitenkin keskeytti kautensa hyökkääjä Boris Sádeckýn ja urheilutoimenjohtaja Dušan Pašekin traagisten kuolemien johdosta. Nanne siirtyi samassa kuussa loppukauden kattavalla sopimuksella SM-liigajoukkue Vaasan Sportiin. Tammikuussa 2022 hänen sopimuksensa kuitenkin purettiin yhteisymmärryksessä. Jo samana päivänä Nannen vahvistettiin siirtyvän loppukauden kattavalla sopimuksella Ruotsin toiseksi korkeimmalle sarjatasolle HockeyAllsvenskan-joukkue IF Björklöveniin. Helmikuussa hänen sopimuksensa kuitenkin purettiin yhteisymmärryksessä.

Muuta
-----

Nannen isoveli Louis pelasi omalla urallaan hyökkääjänä Rensselaer Polytechnic Instituten yliopistojoukkueessa ja hänellä oli myös Minnesota Wildin NHL-varaus vuodelta 2014. Veljesten isä Marty Nanne pelasi omalla urallaan hyökkääjänä IHL-tasolla ja hänellä oli Chicago Black Hawksin NHL-varaus vuodelta 1986. Martin on myöhemmin toiminut Minnesota Wildin kykyjenetsijänä. Hänen kanadalaissyntyinen isänsä ja veljesten isoisä Lou Nanne pelasi puolustajana pudotuspelit mukaan lukien yhteensä 667 NHL-ottelua Minnesota North Starsissa. Hän on toiminut myös kolmissa arvokisoissa Yhdysvaltain A-maajoukkueen kapteenina. Lou valittiin IIHF Hall of Fameen vuonna 2004. Hän toimi pelaajauransa jälkeen 11 kautta North Starsin toimitusjohtajana. Veljesten serkku Vinni Lettieri pelaa hyökkääjänä NHL-seura Anaheim Ducksin organisaatiossa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2012–2013 | Lincoln Stars | USHL | 2 | 0 | 0 | 0 | 0 | – | – | – | – | – |
| 2013–2014 | Sioux Falls Stampede | USHL | 4 | 0 | 2 | 2 | 4 | 3 | 0 | 0 | 0 | 0 |
| 2014–2015 | Sioux Falls Stampede | USHL | 14 | 1 | 2 | 3 | 14 | – | – | – | – | – |
|  | Madison Capitols | USHL | 29 | 7 | 6 | 13 | 32 | – | – | – | – | – |
| 2015–2016 | Ohio State Univ. Loukkaantunut | B1G | – | – | – | – | – | – | – | – | – | – |
| 2016–2017 | Univ. of Minnesota | B1G | – | – | – | – | – | – | – | – | – | – |
| 2017–2018 | Univ. of Minnesota | B1G | 37 | 4 | 6 | 10 | 16 | – | – | – | – | – |
| 2018–2019 | Univ. of Minnesota | B1G | 38 | 5 | 8 | 13 | 22 | – | – | – | – | – |
| 2019–2020 | Univ. of Minnesota | B1G | 35 | 4 | 10 | 14 | 2 | – | – | – | – | – |
| 2020–2021 | Hershey Bears | AHL | 2 | 0 | 0 | 0 | 0 | – | – | – | – | – |
|  | South Carolina Stingrays | ECHL | 34 | 7 | 5 | 12 | 18 | 13 | 1 | 4 | 5 | 11 |
| 2021–2022 | Bratislava Capitals | ICEHL | 14 | 3 | 3 | 6 | 14 | – | – | – | – | – |
|  | Sport | SM-liiga | 7 | 1 | 1 | 2 | 2 | – | – | – | – | – |
|  | IF Björklöven | Allsvenskan | 8 | 0 | 1 | 1 | 4 | – | – | – | – | – |
| 1 kausi | yhteensä | ICEHL | 14 | 3 | 3 | 6 | 14 | – | – | – | – | – |
| 1 kausi | yhteensä | SM-liiga | 7 | 1 | 1 | 2 | 2 | – | – | – | – | – |
| 1 kausi | yhteensä | AHL | 2 | 0 | 0 | 0 | 0 | – | – | – | – | – |
| 1 kausi | yhteensä | ECHL | 34 | 7 | 5 | 12 | 18 | 13 | 1 | 4 | 5 | 11 |
| 1 kausi | yhteensä | Allsvenskan | 8 | 0 | 1 | 1 | 4 | – | – | – | – | – |

Lähteet
-------

* Tyler Nanne The Internet Hockey Databasessa (englanniksi)
* Tyler Nanne Eurohockey-sivustolla (englanniksi)
* Tyler Nanne *Elite Prospects*. Everysport Media Group AB.  (englanniksi)

### Viitteet

1. 1 2  Saastamoinen, Lauri: Liiga-seuran ulkomaalaisvahvistuksen sopimus purettu – uusi osoite löytyi nopeasti! *suomikiekko.com*.  7.1.2022. Nordic Sport Media. Viitattu 7.1.2022.
2. 1 2 3 4 5  Tyler Nanne *Elite Prospects*. Everysport Media Group AB.  (englanniksi)
3. ↑  Elite Prospects - Edina High *eliteprospects.com*. Everysport Media Group AB. Viitattu 24.11.2021. (englanniksi)
4. ↑  Elite Prospects - Edina High *eliteprospects.com*. Everysport Media Group AB. Viitattu 24.11.2021. (englanniksi)
5. ↑  Elite Prospects - Edina High *eliteprospects.com*. Everysport Media Group AB. Viitattu 24.11.2021. (englanniksi)
6. ↑  Smith, Ryan: Capitols Acquire NHL Draftee Nanne from Stampede *madcapshockey.com*.  17.11.2014. Madison, WI:  Madison Capitols.  Arkistoitu 24.11.2021. Viitattu 24.11.2021. (englanniksi)
7. ↑  Elite Prospects - Madison Capitols *eliteprospects.com*. Everysport Media Group AB. Viitattu 24.11.2021. (englanniksi)
8. ↑  Former Edina hockey standout Tyler Nanne transferring to Gophers *bringmethenews.com*.  2.8.2016. Bring Me The News LLC. Viitattu 24.11.2021. (englanniksi)
9. ↑  Elite Prospects - Univ. of Minnesota *eliteprospects.com*. Everysport Media Group AB. Viitattu 24.11.2021. (englanniksi)
10. ↑  Elite Prospects - Univ. of Minnesota *eliteprospects.com*. Everysport Media Group AB. Viitattu 24.11.2021. (englanniksi)
11. ↑  Elite Prospects - Univ. of Minnesota *eliteprospects.com*. Everysport Media Group AB. Viitattu 24.11.2021. (englanniksi)
12. ↑  Hershey Bears Twitterissä *twitter.com*.  29.6.2020. Hershey Bears Hockey Club. Viitattu 24.11.2021. (englanniksi)
13. ↑  iClinic Bratislava Capitals *facebook.com*.  6.7.2021. BRATISLAVA:  Bratislava Capitals, a. s. Viitattu 24.11.2021. (slovakiksi)
14. ↑  Määttä, Arto: Loukkaantumisista kärsivä Vaasan Sport vahvisti puolustustaan Tyler Nannella *Jatkoaika.com*.  22.11.2021. Jatkoaika r.y. Viitattu 24.11.2021.
15. ↑  Tallskog, Mika: Tyler Nannen ja Vaasan Sportin tiet eroavat *Jatkoaika.com*.  7.1.2022. Jatkoaika r.y. Viitattu 7.1.2022.
16. ↑  Kassman, Mikael: Björklöven och Tyler Nanne går skilda vägar *bjorkloven.com*.  10.2.2022. Björklöven AB. Viitattu 10.2.2022. (ruotsiksi)
17. ↑  Louis Nanne *Elite Prospects*. Everysport Media Group AB.  (englanniksi)
18. ↑  Marty Nanne *Elite Prospects*. Everysport Media Group AB.  (englanniksi)
19. ↑  Lou Nanne *Elite Prospects*. Everysport Media Group AB.  (englanniksi)
20. ↑  Vinni Lettieri *Elite Prospects*. Everysport Media Group AB.  (englanniksi)